אלביס (סרט, 2022)

אלביס (באנגלית: Elvis) הוא סרט דרמה מוזיקלית ביוגרפית משנת 2022, שבוים על ידי באז לורמן, שכתב את התסריט יחד עם סם ברומל, קרייג פירס וג'רמי דונר על פי סיפור מאת לורמן ודונר. בסרט מככב אוסטין באטלר בדמותו של אלביס פרסלי, כשלצדו מככבים טום הנקס, הלן תומסון, ריצ'רד רוקסבורו, אוליביה דה-ג'ונג, לוק ברייסי, נטשה באסט, דייוויד ונהאם, קלווין הריסון ג'וניור, זאווייר סמואל וקודי סמית-מקפי בתפקידי משנה. הסרט מוקדש לזכרו של מייסד חברת לאד, אלן לאד ג'וניור, שמת במרץ 2022.

הסרט הוקרן לראשונה בפסטיבל קאן ב-25 במאי 2022, ועלה לאקרנים בישראל ב-23 ביוני 2022, ובארצות הברית ב-24 ביוני 2022. הסרט קיבל ביקורות מעורבות מהמבקרים, אך ביצועיו של באטלר זכו לשבחים אוניברסליים.

תקציר העלילה
הסרט מתאר את חייו של אלביס פרסלי והמוזיקה שלו כפי שנראים דרך מערכת היחסים המורכבת שלו עם מנהלו המסתורי, קולונל טום פרקר (Parker). הסיפור מתאר את הדינמיקה המורכבת בין פרסלי ופרקר, המתמשכת על פני עשרים שנה, מעלייתו לתהילה של פרסלי ועד שהגיע למעמד חסר-תקדים ככוכב-על, על רקע נוף התרבות המתפתחת ואובדן התמימות באמריקה. כמו כן מתוארת מערכת היחסים של אלביס עם אשתו פרסילה.

צוות הדמויות והשחקנים

הפקה
פיתוח וליהוק
הפיתוח על פרויקט שיגולל את קורות חייו של פרסלי הוכרז לראשונה באפריל 2014, כשהבמאי באז לורמן נכנס למשא ומתן על בימוי הסרט, ודווח על כך שהתסריטאית קלי מרסל תכתוב את התסריט.

עד מרץ 2019, לא נודע מידע נוסף לגבי הליכי הפקת הסרט. במרץ 2019, נודע שטום הנקס לוהק לדמותו של קולונל טום פרקר, שלורמן עתיד לביים את הסרט, ובנוסף גם יחליף את מרסל כתסריטאי יחד עם קרייג פירס וסאם ברומל. ביולי 2019 נודע כי אוסטין באטלר נבחר לגלם את דמותו של אלביס פרסלי. באוקטובר 2019 נבחרה אוליביה דה ג'ונג לגלם את דמותה של פריסילה פרסלי. בפברואר 2020 מגי ג'ילנהול ורופוס סוול לוהקו לדמויותיהם של גלדיס וורנון פרסלי, ויולה לוהקה לדמותה של סיסטר רוזטה תארפ.
צילומים
צילומי הסרט החלו ב-28 בינואר 2020 באוסטרליה. ב-12 במרץ 2020 הופסקו הצילומים כשהתגלה כי הנקס ואשתו, ריטה וילסון, נדבקו בקורונה, והתחדשו ב-23 בספטמבר.

הפצה
בתחילה, הסרט התעתד לעלות לאקרנים ב-1 באוקטובר 2021, ולאחר מכן תאריך עלייתו לאקרנים נדחה ל-5 בנובמבר 2021 בעקבות התפרצות מגפת הקורונה. לבסוף הוחלט לדחות את עלייתו לאקרנים ל-3 ביוני 2022, תחת הפצתם של אולפני האחים וורנר. לפי "וראייטי", עף לפני דחייתו לשנת 2022, הסרט לא נכלל בתוכנית ההפצה של אולפני האחים וורנר לבתי הקולנוע ולשירותי HBO Max באופן סימולטני.
שיווק
ב-15 בנובמבר 2021, פורסם טיזר-קדימון קצר. ב-17 בפברואר 2022, פורסם טיזר טריילר לסרט.

 מוזיקה 
שיר הנושא הרשמי של הסרט "Vegas" יצא לאור ב-6 במאי 2022 והוא בוצע על ידי הראפרית והזמרת-יוצרת האמריקאית דוג'ה קאט.

 פרסים ומועמדויות 
פרסקטגוריהמועמד(ים)תוצאהפרס אוסקרהסרט הטוב ביותראלביסהשחקן הטוב ביותראוסטין באטלרהסאונד הטוב ביותרדייוויד לי, וויין פאשלי, אנדי נלסון ומייקל קלרעיצוב ההפקה הטוב ביותרעיצוב הפקה: קתרין מרטין וקארן מרפי; עיצוב סט: בוו דאןהצילום הטוב ביותרמנדי ווקרהאיפור ולעיצוב השיער הטובים ביותרמארק קולייר, ג'ייסון ביירד ואלדו סינוריטיעיצוב התלבושות הטוב ביותרקתרין מרטיןהעריכה הטובה ביותרמאט וילה וג'ונתן רדמונדפרסי האקדמיה הבריטית לקולנועהסרט הטוב ביותראלביסהשחקן הטוב ביותר בתפקיד ראשיאוסטין באטלרהליהוק הטוב ביותראלביסעיצוב התלבושות הטוב ביותרהצילום הטוב ביותרהעריכה הטובה ביותרהאיפור ועיצוב השיער הטוב ביותרעיצוב ההפקה הטוב ביותרהסאונד הטוב ביותרפרסי האקדמיה האוסטרלית לאמנויות הקולנוע והטלוויזיה הבינלאומיהסרט הטוב ביותראלביסהבימוי הטוב ביותרבאז לורמןהשחקן הטוב ביותראוסטין באטלרשחקנית המשנה הטובה ביותראוליביה דה ג'ונגפרס סטלייטהסרט הטוב ביותר - קומדיה או מחזמראלביסהבמאי הטוב ביותרבאז לורמןהשחקן הטוב ביותר בסרט קולנוע - קומדיה או מחזמראוסטין באטלרהצילום הטוב ביותרמנדי ווקרעריכת הסרט הטוב ביותרג'ונתן רדמונד ומאט וילהעיצוב התלבושות הטוב ביותרקתרין מרטיןעיצוב ההפקה הטוב ביותרקתרין מרטין וקארן מרפיהשיר המקורי הטוב ביותר"Vegas" – דוג'ה קאטהסאונד הטוב ביותר (עריכה ומיקס)דייוויד לי, וויין פאשלי, אנדי נלסון ומייקל קלרפרסי האקדמיה האוסטרלית לאמנויות הקולנוע והטלוויזיההסרט הטוב ביותראלביסהבימוי הטוב ביותרבאז לורמןהתסריט הטוב ביותר בסרטבאז לורמן, סם ברומל, קרייג פירס, ג'רמי דונרהשחקן הראשי הטוב ביותראוסטין באטלרשחקן המשנה הטוב ביותרטום הנקסשחקנית המשנה הטובה ביותראוליביה דה-ג'ונג'הצילום הטוב ביותרמנדי ווקרהעריכה הטובה ביותרמאט וילה, ג'ונתן רדמונדהמוזיקה המקורית הטובה ביותראליוט וילרהסאונד הטוב ביותרדייוויד לי, וויין פאשלי, אנדי נלסון, מייקל קלרעיצוב ההפקה הטוב ביותרקתרין מרטין, קארן מרפי, בוורלי דאןעיצוב התלבושות הטוב ביותרקתרין מרטיןהאפקטים החזותיים או האנימציה הטובים ביותרטום ווד, פיונה קרופורד, ג'וליאן האצ'נס, ג'ושוע סימונדס ואדם האמונדהשיער והאיפור הטובים ביותרשיין תומאס, לואיז קולסטון, מארק קולייר וג'ייסון ביירדהליהוק הטוב ביותרניקי בארט ודניס צ'מיאןפרס בחירת הקהל לסרט הטוב ביותראלביספרסי הסרטים והטלוויזיה של MTVהסרט הכי טובההופעה הטובה ביותר בסרטאוסטין באטלרהשיר הכי טובדוג'ה קאט – "Vegas"

קישורים חיצוניים



הערות שוליים

קטגוריה:אלביס פרסלי
קטגוריה:סרטים אמריקאיים משנת 2022
קטגוריה:סרטי האחים וורנר
קטגוריה:סרטים ביוגרפיים אמריקאיים
קטגוריה:סרטים המבוססים על סיפור אמיתי
קטגוריה:סרטים מוזיקליים אמריקאיים
קטגוריה:תיאורים תרבותיים של אלביס פרסלי
קטגוריה:סרטי באז לורמן
קטגוריה:סרטי משבר אמצע החיים